

**Δελτίο Τύπου**

**Γλυφάδα, 16 Ιουλίου 2025**

**Brokers Union Συνέδριο & Βραβεύσεις Συνεργατών 2024**

 **Μια βραδιά αφιερωμένη σε όσους χτίζουν το αύριο**

Με κεντρικό μήνυμα το **#προτεραιότητά\_μας\_οι\_συνεργάτες\_μας**, η Brokers Union πραγματοποίησε το **Συνέδριο – Βραβεύσεις Συνεργατών 2024** την Παρασκευή 11 Ιουλίου, στον μαγευτικό χώρο του **Ble Azure** στον Άλιμο, σε μια βραδιά γεμάτη δυνατές στιγμές, συγκίνηση και αισιοδοξία για το μέλλον.

Η εκδήλωση επιβεβαίωσε για μία ακόμη φορά ότι οι άνθρωποι και οι σχέσεις εμπιστοσύνης βρίσκονται στην καρδιά της επιτυχίας, φέρνοντας κοντά συνεργάτες, εκπροσώπους ασφαλιστικών εταιρειών, τον ασφαλιστικό τύπο και στρατηγικούς συνεργάτες.

**Σταθερή ανάπτυξη και τεχνολογική εξέλιξη**

Ο **Ιδρυτής** της εταιρίας **κ. Νικόλαος Βελλιάδης**, ένας από τους πλέον έμπειρους επαγγελματίες της ελληνικής ασφαλιστικής αγοράς, ανέδειξε την οργανική ανάπτυξη της Brokers Union και τη συνεχή επένδυση σε τεχνολογία αιχμής που στηρίζει καθημερινά τον σύγχρονο διαμεσολαβητή:

*«Η στρατηγική μας βασίζεται στη συνέπεια και στη δύναμη των συνεργατών μας. Από το 2019, η Brokers Union έχει αυξήσει τα μικτά ασφάλιστρα από* ***23 εκατ. €*** *σε* ***37 εκατ. €*** *το 2024 και ο στόχος μας είναι να φτάσουμε τα* ***45 εκατ. €*** *το 2025, με ιδιαίτερη έμφαση στην ανάπτυξη του κλάδου Υγείας.»*

Στη συνέχεια, τόνισε ότι η δυναμική του Ομίλου ενισχύεται σημαντικά και από τη Μεσιτική blueaigaion, που εξειδικεύεται στο Marine και σε ειδικούς κινδύνους, με παραγωγή της τάξεως των **20 *εκατ.*  €** περίπου.

*«Έτσι, το συνολικό μέγεθος του Ομίλου μας ξεπερνά τα* ***57 εκατ.€ μικτά ασφάλιστρα****, επιβεβαιώνοντας στην πράξη την ισχύ και τη δυναμική που έχουμε χτίσει μαζί.»*

**Η βραδιά των συνεργατών**

Η βραδιά ανέδειξε πολλαπλές κατηγορίες βραβεύσεων, τιμώντας συνεργάτες από όλη την Ελλάδα που ξεχώρισαν με το έργο, την ανάπτυξη, την ποιότητα χαρτοφυλακίου και την αφοσίωση. Σημαντική θέση είχαν τα θεματικά βραβεία, που ανέδειξαν την Ποιότητα Ανάπτυξης, την Πολύχρονη Σχέση και τη Δυναμική Ανάπτυξη, αποδεικνύοντας ότι η επιτυχία είναι αποτέλεσμα συστηματικής δουλειάς και αλληλοστήριξης.

Ο **Πέτρος Πολυχρονίδης**, γνωστός παρουσιαστής και δημοσιογράφος, έδωσε τον δικό του ξεχωριστό τόνο, συνδέοντας με χιούμορ την έννοια της «τύχης» με τη στρατηγική που απαιτεί η καθημερινότητα της ασφαλιστικής διαμεσολάβησης.

Με περισσότερους από **800 διαμεσολαβητές**, 100.000+ πελάτες και 30+ συνεργαζόμενες ασφαλιστικές, η Brokers Union αποδεικνύει καθημερινά ότι η τεχνογνωσία, η καινοτομία και οι άνθρωποί της είναι το μεγαλύτερο κεφάλαιο για το μέλλον.

Ιδιαίτερη τιμή αποτέλεσαν και οι σύντομοι χαιρετισμοί από εκπροσώπους ασφαλιστικών εταιρειών-χορηγών της εκδήλωσης, που αναφέρθηκαν στη σημασία της αμοιβαίας στήριξης και της στρατηγικής συνεργασίας. Χαιρετισμούς απηύθυναν στελέχη από τις EUROLIFE, INTERASCO, MINETTA, INTERAMERICAN, HELLAS DIRECT και ΑΤΛΑΝΤΙΚΗ ΕΝΩΣΗ επιβεβαιώνοντας την ισχυρή δικτύωση της Brokers Union με την κορυφή της ελληνικής ασφαλιστικής αγοράς.

**#προτεραιότητά\_μας\_οι\_συνεργάτες\_μας**

